 WAZIRI wa Nishati, Dk Medard Kalemani jana amevunja Bodi ya Wakurugenzi ya Wakala wa Nishati Vijijini (REA) iliyohudumu kwa mwaka mmoja.Akizungumza na waandishi wa habari jijini humo, alisema hatua ya kuvunja bodi hiyo imetokana na kutoridhishwa na utendaji wake.. Dk Kalemani aliongeza: “Bodi nyingine mpya itaundwa baadaye kwa mujibu wa Sheria ya Nishati Vijijini itaundwa muda wowote kuanzia sasa.”Bodi ya Wakurugenzi wa REA iliteuliwa Aprili mwaka jana na aliyekuwa Waziri wa wizara hiyo, Profesa Sospeter Muhongo na ilipaswa kutumikia kwa miaka mitatu.Mwenyekiti wa bodi hiyo alikuwa Dk Gideon Kaunda na wajumbe walikuwa Innocent Luoga, Happiness Mhina, Stella Mandago, Scholastica Jullu, Amina Chinja, Theobad Sabi na Michael Nyagonga.